היא חזרה בתשובה
אז נפלתי שדוד, בגרוני יבבה; הם אמרו שגם היא חזרה בתשובה:; צדיקים מלמדים לה דיני יראים -; לא תשוב עוד לפקוד את שדותי החוטאים.; עטופה כל כולה, מבלי סדק פעוט; צחור שדיה כיסתה במלבוש של צניעות.; קרסולה העדין בפוזמק הארוך; על חלקת ירכה, מתחתל הוא ברוך.; שערה הארוך, הגולש ויורד; נאסף והושפל וכלאוהו כעת; במטפחת שביס נאנק מתפרץ; והרבי אומר שצריך לקצץ.; מבטה אור אחר, לא עוד גיץ וברקים.; נאלמה לשונה שידעה תפנוקים; ושפתיה רכות ונעות בתפילה.; מתחשק לי לבכות בשבילי, בשבילה.; מאושר הספרון שאוחזת ידה; בזריזות אצבעות אשר אין לה מידה; בדפיו תעלעל, עמודיו תדפדף.; היושב במרומים בודאי מזדקף.; וכעת לשידוך הוציאוה לשוק; ואני הנגזל מרומה ועשוק; חילוני עד כאב ואוהב כמאז; הותירו אותי מחוץ למכרז.; והיא שוב לא תבוא, מתגנבת בלאט; בין סדיני הרכים, לעונג שבת; ואני האומלל, מה אוסיף לדבר; לו היתה לי תשובה, אז הייתי חוזר.; 